আর্মেনিয়া
আর্মেনিয়াতে নগরায়নের হার উচ্চ। এখানে প্রায় দুই-তৃতীয়াংশ লোক শহরে বাস করে। নদী উপত্যকায়, বিশেষত হ্রাজদান নদীর তীরে বসতির ঘনত্ব বেশি। হ্রাজদান নদীর তীরেই আর্মেনিয়ার বৃহত্তম শহর ও রাজধানী ইয়েরেভান অবস্থিত। আর্মেনিয়ার দ্বিতীয় বৃহত্তম শহর হল গিয়ুম্‌রি। ১৯৮৮ সালে গিয়ুম্‌রি শহর এক ভয়াবহ ভূমিকম্পের শিকার হয়।
আর্মেনিয়া-ব্রাজিল সম্পর্ক
ব্রাজিলে যাওয়া অধিকাংশ আর্মেনীয়ই ব্রাজিলের সাও পাওলো অঞ্চলে বসবাস করেন। আর্মেনিয়া পূর্বে অখণ্ড সোভিয়েত ইউনিয়ন এর অংশ ছিল। পরে সোভিয়েত ইউনিয়ন ভেঙ্গে যে ১৫ টি পৃথক এবং স্বাধীন রাষ্ট্রের সৃষ্টি হয়, আর্মেনিয়া তার মধ্যে অন্যতম। ১৯৯১ সালের ২৬ ডিসেম্বর সোভিয়েত ইউনিয়ন বিলুপ্ত হয় এবং আর্মেনিয়া স্বাধীনতা লাভ করে।